**Ellsworth Kelly** (født 31. mai 1923 i Newburgh i New York i USA, død 27. desember 2015 i Spencertown i New York) var en amerikansk maler, skulptør og trykker, forbundet med hard-edge painting- og color field painting-minimalisme.[*klargjør*]

Liv og virke
------------

### Bakgrunn

Ellsworth Kelly studerte ved School of the Museum of Fine Arts i Boston (1946–1947). Året etter flyttet han til Paris hvor han studerte bysantinske og romanske monumenter ved École des Beaux-Arts. I 1954 flyttet han til New York og ble en del av kunstmiljøet der.

### Kunstneriske kjennetegn

Kelly har hele tiden arbeidet med både tegning og malerier, og senere også skulpturer. Felles for tegningene og maleriene er vektleggingen av det minimalistiske uttrykket, noe som ofte blir omtalt som «hard edge». I tegningene dominerer den enkle sorte streken mot det hvite papiret, mens ved maleriene oppstår kontrastene gjennom fargekombinasjoner i kvadratiske rutemønstre sammen med en kurvet, organisk linje. Hans arbeider viser tilsynelatende enkle teknikker og legger vekt på formens enkelhet, tilsvarende arbeidene til John McLaughlin og Kenneth Noland. Kelly benytter ofte klare farger for å forsterke sine verk. Kelly lever og arbeider i Spencertown i New York.

Elementene som preger hans malerier og tegninger finnes også i skulpturene hans. Skarpe kanter og kontraster skapes både innad i skulpturen, og i sammenheng med omgivelsene.

### Utstillinger og utmerkelser

Ellsworth Kelly hadde hatt en rekke utstillinger. Blant disse var på Galerie Arnaud (Paris 1951), Betty Parsons Gallery (New York 1956 og 1957), Whitney Museum of American Art (New York 1957), Museum of Modern Art (New York 1973), Leo Castelli Gallery (New York 1977), Whitney Museum of American Art (New York 1982), High Museum of Art (Atlanta 1985), Fort Worth Art Museum (Fort Worth 1987), Matthew Marks Gallery (New York 1994), Guggenheim Museum (New York 1996), San Francisco Museum of Modern Art (San Francisco 2002), Matthew Marks Gallery (New York 2003), Matthew Marks Gallery (New York 2006), Middlesbrough Institute of Modern Art, Middlesbrough, (Storbritannia 2010)

Kelly mottok mange utmerkelser: Brandeis Creative Arts Award der Barandeis University, Waltham (1963), Carnegie International (1964), Member of the National Institute of Arts and Letters (1974), Chevalier de l’Ordre des Arts et des Lettres[41] (1987), Praemium Imperiale (2000)

### Kelly i Norge

Kellys monumentale skulptur «Untitled (Totem)», som ruver 4,3 meter over bakken, er utplassert i Tjuvholmen skulpturpark. Slik tittelen indikerer minner formen om en totempåle.

Referanser
----------

1. ↑   Gemeinsame Normdatei, besøkt 2. mai 2014[Hentet fra Wikidata]
2. ↑   Benezit Dictionary of Artists, «Ellsworth Kelly», Benezit-ID B00097889[Hentet fra Wikidata]
3. ↑   RKDartists, «Ellsworth Kelly», RKD kunstner-ID 43815[Hentet fra Wikidata]
4. 1 2   Munzinger Personen, Munzinger IBA 00000020083, besøkt 9. oktober 2017[Hentet fra Wikidata]
5. 1 2 3   RKDartists, RKD kunstner-ID 43815[Hentet fra Wikidata]
6. ↑   Archive of Fine Arts, cs.isabart.org, abART person-ID 26219, besøkt 1. april 2021[Hentet fra Wikidata]
7. ↑   Hrvatska enciklopedija, Hrvatska enciklopedija-ID 31125[Hentet fra Wikidata]
8. ↑   Museum of Modern Arts online samling, MoMA kunstner-ID 3048, besøkt 4. desember 2019[Hentet fra Wikidata]
9. ↑   archive.org[Hentet fra Wikidata]
10. ↑   nga.gov.au, besøkt 27. mai 2019[Hentet fra Wikidata]
11. ↑   www.praemiumimperiale.org, besøkt 19. mars 2022[Hentet fra Wikidata]
12. ↑   www.praemiumimperiale.org, besøkt 27. mai 2019[Hentet fra Wikidata]
13. ↑   obamawhitehouse.archives.gov, besøkt 27. mai 2019[Hentet fra Wikidata]
14. ↑  «Skulpturelle kvaliteter». Tjuvholmen.no (hjemmeside).

Eksterne lenker
---------------

* Om Ellsworth Kelly, fra Museum of Modern Art (engelsk)
* Biografi fra Guggenheim Museum (engelsk)
* The Art Story Org[*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NKC **·** ICCU **·** BNE **·** CiNii **·** KulturNav
 |